section_heading: O listu
paragraph_text: Od 1972. do 1990. izdana 22 broja. Uređivala ga novinarska sekcija. Glavni i odgovorni urednici bili su: Stjepan Tomaš, prof. (1973-1977) i Nikola Živković, prof. (1977-1990). Izlazio u tiražu od 1.000 primjeraka, tiskan u belomanastirskom "Slovu" dvobojno, na formatu 35 x 25 cm, na 8 do 12 stranica. Tekstovi objavljivani latinicom, ćirilicom i na mađarskom jeziku. Izlazio povodom školskih praznika, uglavnom jedan do tri puta godišnje (1982, 1988. i 1989. nije izlazio), a glavne teme bile su vezane za život škole, od organizacije nastave, obilježavanja važnih datuma, sportskih aktivnosti učenika do tiskanja najuspješnijih učeničkih poetskih, proznih, likovnih i enigmatskih radova. Povremeno su svoje priloge objavljivali i neki od profesora i pedagoga. Od broja 16 iz 1981. pa sve do konca izlaženja urednik mađarskih tekstova bio je profesor Arpad Passa.